**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL SUTIKIMO PERIMTI TURTĄ IŠ**

**KLAIPĖDOS APSKRITIES PRIEŠGAISRINĖS GELBĖJIMO VALDYBOS**

2016 m. spalio d. Nr.

Šilutė

Vadovaudamasi Lietuvos Respublikos vietos savivaldos įstatymo 7 straipsnio 4 punktu, 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 11 straipsnio 1 dalies 2 punktu, Lietuvos Respublikos Vyriausybės 2001 m. sausio 5 d. nutarimo Nr. 16 „Dėl valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“ 11.1. punktu ir atsižvelgdama į Klaipėdos apskrities priešgaisrinės gelbėjimo valdybos 2016-09-23 raštą Nr. 1-12-0(1.10.), Šilutės rajono savivaldybės taryba n u s p r e n d ž i a:

1. Sutikti perimti Šilutės rajono savivaldybei patikėjimo teise valdyti, naudoti ir disponuoti juo valstybinei (valstybės perduotai savivaldybėms) funkcijai įgyvendinti – priešgaisrinės saugos funkcijai atlikti valstybei nuosavybės teise priklausantį šiuo metu Klaipėdos apskrities priešgaisrinės gelbėjimo valdybos (juridinio asmens kodas 191012312) patikėjimo teise valdomą gaisrinį automobilį AC-40 (131/137A), valstybinis Nr. ZLJ 383, inventorinis Nr. 0130024.

2. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį Savivaldybės vardu pasirašyti sprendimo 1 punkte nurodyto turto priėmimo ir perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2016-10-

Virgilijus Pozingis

2016-10-13

Arvydas Bielskis

2016-10-03

Stanislova Dilertienė

2016-10-03

Zita Tautvydienė

2016-10-03

Vita Stulgienė

2016-10-03

Rengė Daiva Thumat, (8 441) 79 210, el. p. daiva.thumat@silute.lt

2016-10-03

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL SUTIKIMO PERIMTI TURTĄ IŠ**

**KLAIPĖDOS APSKRITIES PRIEŠGAISRINĖS GELBĖJIMO VALDYBOS“**

2016 m. spalio 3 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Sutikti perimti Šilutės rajono savivaldybei patikėjimo teise valdyti, naudoti ir disponuoti juo valstybinei (valstybės perduotai savivaldybėms) funkcijai įgyvendinti – priešgaisrinės saugos funkcijai atlikti valstybei nuosavybės teise priklausantį šiuo metu Klaipėdos apskrities priešgaisrinės gelbėjimo valdybos (juridinio asmens kodas 191012312) patikėjimo teise valdomą gaisrinį automobilį AC-40 (131/137A), valstybinis Nr. ZLJ 383, inventorinis Nr. 0130024.* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *7 straipsnio 4 punktu, viena iš valstybinių (valstybės perduotų savivaldybėms) funkcijų yra priešgaisrinė sauga. Vadovaujantis šio įstatymo 16 straipsnio 2 dalies 27 punktu, savivaldybės taryba priima sprendimus dėl valstybės turto valdymo, naudojimo ir disponavimo juo patikėjimo teise.*  *Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=453733) *11 straipsnio 1 dalies 2 punktu, savivaldybės patikėjimo teise valdo, naudoja ir disponuoja valstybės turtu, kuris Vyriausybės nutarimais savivaldybėms perduodamas valstybinėms (perduotoms savivaldybėms) funkcijoms vykdyti. Vadovaujantis* [*Lietuvos Respublikos Vyriausybės 2001 m. sausio 5 d. nutarimo Nr. 16 „Dėl valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“*](http://www3.lrs.lt/pls/inter3/dokpaieska.showdoc_l?p_id=350707) *11.1 punktu, reikalingas savivaldybės tarybos sprendimas dėl sutikimo perimti valstybės turtą su nurodyta konkrečia valstybine (perduota savivaldybei) funkcija, kuriai atlikti bus naudojamas perimtas turtas.*  *Šilutės rajono savivaldybė kreipėsi į Klaipėdos apskrities priešgaisrinę gelbėjimo valdybą dėl priešgaisrinio automobilio perdavimo. Klaipėdos apskrities priešgaisrinė gelbėjimo valdyba 2016-09-23 raštu Nr. 1-12-0(1.10.) informavo Šilutės rajono savivaldybę, jog sutinka perduoti valstybinei (valstybės perduotai savivaldybėms) funkcijai įgyvendinti – priešgaisrinės saugos funkcijai atlikti gaisrinį automobilį AC-40 (131/137A), valstybinis Nr. ZLJ 383, inventorinis Nr. 0130024. Gaisrinis automobilis Šilutės rajono savivaldybei bus perduotas Vyriausybės nutarimu.* |
| ***3. Kokių pozityvių rezultatų laukiama.*** |
| *Šilutės rajono savivaldybės Civilinės, priešgaisrinės ir gyventojų saugos skyriaus Žemaičių Naumiesčio ugniagesių komanda šiuo metu naudojasi susidėvėjusiu, nebetinkamu naudoti gaisriniu automobiliu. Perimtas gaisrinis automobilis bus perduotas naudoti Žemaičių Naumiesčio ugniagesių komandai.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma.* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių bei keistinų aktų nėra; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Klaipėdos apskrities priešgaisrinės gelbėjimo valdybos, patikėjimo teise valdomą gaisrinį automobilį.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama.*](TUR04priedas.pdf) |

*Ūkio skyriaus Turto poskyrio vyriausioji specialistė Daiva Thumat*